MELASTOMA PENDULIFOLIA. 
Melastoma pube glomerulosa, vix visibili, pulverulenta : foliis 
pendulis, ovali-lanceolatis, subdenticulatis, quinquenerviis : pani- 
cula terminali, sessili, pyramidata ; floribus decandris ; calyce 
tubuloso, subintegro. 
Frutex majusculus, quadri- novempedalis ; ramis ramulisque erectis, 
teretibus; horum summa pars, perinde ac tota paniculæ ramifi- 
catîo, inconspicua pube dilute rufescens. Diversarum partium 
pubes, nonnisi armato oculo visibilis, ex subtilissimis glomerulis 
constat. Folia solito recurvo-pendula ; breviuscule petiolata, ovali- 
lanceolata, longiuscule acuteque acuminata, perminute denticu- 
lata; ab ipsa basi quinquenervia ; tenuiter membranacea; supra 
glabella; subtus parce puberula, nervis nervillisque dilutissime 
rufidulis. Panicula terminalis, sessilis, pyramidata : bracteæ pusillæ, 
subulatæ, binæ ad basim singulorum florum. Calyx subtilissime 
pulverulentus ; oblongo-tubulatus, leviter decemsulcatus ; limbo 
paululum dilatato, brevissimo, levissime quinquesinuato ; crenis 
postice prope apicem minutissime apiculatis. Petala quinquc, alba, 
patula, brevi-obovalia, concaviuscula. Stamina decem, fere dupla 
petalorum longitudine, erectiuscula : filamenta angusta, apice 
summo tantisper recurva : antheræ iis paulo longiores , longo- 
lineares, sursum paulum attenuatæ, introrsum subarcuatæ, loculis 
subundulatis : horum bases desinunt in duos lobulos liberos, 
obtusos, paululum divergentes, pone quos apex filamenti imo 
adnectitur connectivo, cujus ipsa basis retusa est et loculis tan- 
tillo brevior : foraminulum apicilare, binis loculis commune. 
Ovarium vix tertia parte liberum ; vertice obtuse conoideo, apice 
pro styli insertione scrobiculato , ambitu scrobiculi exilissime 
obtuseque quinquedenticulato ; triloculare, multiovulatum : Stylus 
tripla calycis longitudine, declinans, subfiliformis : stigma vix 
apice styli crassius , depresso-capitulatum, subtilissime glandu- 
losum. Fructum non vidi. 
Habitat in sylvulis redivivis Guadlupæ : florens novembri. 
Melastoma , PI. XXXV\ 
